wickkiey/tamil-wikipedia-markdown huggingface dataset:
# கோபால் கணேஷ் அகர்க்கர்


**கோபால் கணேசு அகர்க்கர்** (14 சூலை 1856 - 17 சூன் 1895) என்பவர் மராட்டியத்தைச் சேர்ந்த ஒரு சமூக சீர்திருத்தவாதியும் கல்வியாளரும் ஆவார்.  

இவர் மகாராஷ்டிரத்திலுள்ள சத்தாரா மாவட்டத்தில் 1856-ஆம் ஆண்டு ஒரு பார்ப்பனக் குடும்பத்தில் பிறந்தார். பால கங்காதர திலகருடன் நெருக்கமாகப் பணியாற்றி வந்த இவர் பின்னாளில் அவருடன் ஏற்பட்ட கருத்து வேறுபாட்டின் காரணமாக தனித்துச் சென்றார். சூத்திரக் என்னும் பத்திரிக்கையைத் தொடங்கி தீண்டாமைக்கு எதிராகக் குரல் கொடுத்தார். பழைமையைக் கண்மூடித்தனமாகப் பின்பற்றுவதை எதிர்த்தார். விதவைத் திருமணத்தை ஆதரித்தார்.  

ஆஸ்த்துமா நோயினால் தனது 39-ஆம் வயதில் இறந்தார்.
# விக்கிப்பீடியா:அதிகாரிகள் உரையாடல்

அதிகாரிகள் செயற்படுத்த வேண்டிய முடிவுகள் தொடர்பான உரையாடல் இங்கு இடம்பெறும்.  

## புதிய நிருவாகிகள் அறிவிப்பு

வணக்கம் .  

பார்க்க:  
- விக்கி நிர்வாகிகள் பள்ளி
- நிர்வாகி தரத்துக்கான வேண்டுகோள்

5 ஆண்டுகளுக்குப் பிறகு நடைபெற்று வரும் நிருவாகிகள் தேர்தலில் ஆர்வமுள்ள பலர் பங்கு பெற்று வருகின்றனர். எனினும், புதிதாக இயற்றி உள்ள  
விக்கி நிர்வாகிகள் பள்ளி கொள்கையின் படி ஒவ்வொரு காலாண்டிலும் ஆக அதிகம் 6 பேர் நிருவாகிகளாகப் பொறுப்பேற்கலாம் என்று குறிப்பிட்டிருக்கிறோம்.  

தேர்தலில் பங்கு கொள்கிற பெரும்பாலானோரும் காலாண்டுகள் காத்திருந்து நிருவாகப் பொறுப்பு ஏற்க சம்மதம் தெரிவித்து உள்ளார்கள்.  

இவர்களில் யாருக்கு முன்னுரிமை தந்து முதல் ஆறு பேரை அறிவிப்பது?  

என்னுடைய யோசனைகள் சில:  

- உடனே வேண்டும் என்று விண்ணப்பித்தவர்களுக்கு உடனே அணுக்கம் வழங்கலாம்.
- புதியவர்கள், நெடுநாள் பயனர்கள், ஆண்கள்/பெண்கள், இலங்கை/தமிழகம் பயனர்கள், நுட்பப் பங்களிப்பு உள்ளவர்கள் என்று பல்வேறு பின்புலம் உள்ளோரைத் தேர்ந்தெடுத்து முதலில் நிருவாக அணுக்கம் வழங்கலாம்.
- Randomizer போன்ற கருவிகளைப் பயன்படுத்தி யாரேனும் ஆறு பேரை முதலில் அறிவிக்கலாம்.
- தேர்ந்தெடுக்கப்பட்டுள்ள அனைவரையும் அவர்களுக்குள் பேசி இணக்க முடிவு எடுத்து ஒரு பட்டியலைத் தரச் சொல்லலாம்.

அடுத்த காலாண்டில் விக்கி நிர்வாகிகள் பள்ளிக் கொள்கையை மீளாய்வு செய்யும் போது, இவ்வாறு எழும் சூழல்களையும் கருத்தில் கொண்டு கொள்கையை மேம்படுத்த வேண்டிய தேவையை உணர்கிறேன்.  

உங்கள் கருத்துகளை எதிர்பார்க்கிறேன். நன்றி. --இரவி (பேச்சு) 14:04, 8 சனவரி 2019 (UTC)  

:தேர்ந்தெடுத்தவர்களிடையே இணக்கமுடிவையெட்டச்சொல்வது ஒரு சிறப்பான வாய்ப்பாக அமையலாம். அதன்மூலம் (பொதுவாக ஈடான தேர்வுகளின்போது) வாக்கெடுப்பு என்பது இணக்கமுடிவை எட்டுவதற்கான வழிமுறையென்பதை நிலைநிறுத்தமுடியும். அவ்வாறு எணக்கமுடிவுக்கு வருவதற்கு ஓர் உள்ளீடாகப் பின்வரும் பார்வைகளை முன்வைக்கிறேன்.  
:* கருவிகளைப் பயன்படுத்தினால் உடனடியாகப் பயன்பெற பயன்தரத்தக்க சில பயனர்கள். (எ.கா. துப்புரவுப்பணிகளில் நாட்டமுள்ளவர்கள்)  
:* கருத்துத் தெரிவிக்கும்போது நிருவாகி அதிகாரி பொறுப்புக்களினால் ஏதும் சிறப்பு நிலை ஏதும் இல்லாவிட்டாலும், நிருவாகக் கருவிகளைப் பயன்படுத்திச் செயற்படுத்தும் முடிவுகளை எடுப்பதிலும் செயற்படுத்துவதிலும் சில சிக்கல்களை அந்தந்த அணுக்கம் கொண்டோர் கூடுதலாக உணரவாய்ப்புண்டு. இப்போது நம்முன் உள்ள முடிவைப்போல. ஆகையால் நெடிய அனுபவமுள்ள சிலருக்கும் தரலாம். கொள்கைப் புரிதல் உரையாடல்களில் ஈடுபாடு முதலியவற்றைக் கருத்தில் கொள்ளலாம்.  
:* ஒவ்வொருவரும் ஒவ்வொரு தினுசு என்பதால் ஒரு கலவையாக இருத்தல் என்றும் நல்லது.  
தவிர நிருவாகியாவதென்பதை ஒருவகையில் பெரிதாக எண்ணவேண்டியதில்லை என்பதையும் தெரிவிக்கலாம். -- சுந்தர் <sup>\பேச்சு</sup> 09:25, 13 சனவரி 2019 (UTC)  
:: நன்றி சுந்தர். பேச்சுப் பக்கத்தில் மயூரநாதன் இட்டுள்ள கருத்துகளையும் கவனிக்க வேண்டுகிறேன். --இரவி (பேச்சு) 09:52, 13 சனவரி 2019 (UTC)
# விண் இயற்பியல்

**விண் இயற்பியல்** (*Space physics*) என்பது பூமியின் மேல் வளிமண்டலத்திலும், சூரிய குடும்பத்திற்குள்ளும் இயற்கையாக நிகழும் அயனிமங்களைப் பற்றிய ஆய்வு ஆகும். சூரியனின் சூரிய இயற்பியல், சூரியக் காற்று, கோள்களின் காந்தக்கோளங்கள், அயனி மண்டலங்கள், துருவ ஒளிகள், அண்டக் கதிர்கள், மற்றும் ஒத்திசைவுக் கதிர்வீச்சு போன்ற பல தலைப்புகளை இது உள்ளடக்கியது. விண் இயற்பியல் என்பது விண்வெளி வானிலை பற்றிய ஆய்வின் ஒரு அடிப்படைப் பகுதியாகும், அத்துடன் இது அண்டத்தைப் புரிந்துகொள்வதில் மட்டுமல்லாமல், தகவல் தொடர்பு மற்றும் வானிலை செயற்கைக்கோள்களின் செயல்பாடுகள் உட்பட நடைமுறை அன்றாட வாழ்க்கையிலும் முக்கியமான தாக்கங்களைக் கொண்டுள்ளது.  

விண் இயற்பியல் என்பது வானியற்பியல் துறையில் இருந்து வேறுபட்டது, இது சூரிய குடும்பத்திற்கு அப்பால் ஒத்த பிளாஸ்மா நிகழ்வுகளை ஆய்வு செய்கிறது. விண் இயற்பியல் உயர் குத்துயர ஏவூர்திகள் மற்றும் விண்கலங்களிலிருந்து அளவீடுகளைப் பயன்படுத்துகிறது, மாறாக வானியற்பியல் பிளாசுமா கோட்பாட்டு மற்றும் வானியல் அவதானிப்புகள் ஆகியவற்றைக் கணக்கிடுகிறது.
# சிறப்பு நீதிமன்றம்

**சிறப்பு நீதிமன்றம்** என்பது குறிப்பிட்ட சட்டம் சார்ந்தோ, குறிப்பிட்ட பகுதி சார்ந்தோ அளவான அதிகார எல்லைக்குள் செயல்படும் ஒரு வகை நீதிமன்றமாகும்.  

## இந்தியா
இந்தியாவில் புலனாய்வு சிறப்பு நீதிமன்றம், பட்டியல் சாதியினர்/ பட்டியல் பழங்குடியினர் மீதான வன்முறை தடுப்புச் சிறப்பு நீதிமன்றம் , கறுப்புப் பண மோசடி தடுப்புச் சிறப்பு நீதிமன்றம், மக்கள் பிரதிநிதிகளின் குற்ற வழக்குகளை விசாரிக்கும் சிறப்பு நீதிமன்றங்கள் உள்ளன.  

இந்தியாவின் சட்ட அமைச்சகத்தின் ஒப்புதலுடன் உச்சநீதிமன்றத்தின் வழிகாட்டலில் தெலுங்கானா, ஆந்திரப் பிரதேசம், மகாராஷ்டிரா, கேரளா, பீகார், கர்நாடகா, மேற்கு வங்கம், டில்லி, மத்தியப் பிரதேசம், உத்தர பிரதேசம் மற்றும் தமிழ்நாடு முதலிய மாநிலங்களில் மக்கள் பிரதிநிதிகளின் மீதுள்ள வழக்குகளை விரைந்து விசாரிக்கச் சிறப்பு நீதிமன்றங்கள் ஏற்படுத்தப்பட்டுள்ளன. இவை மத்திய அரசின் நிதி உதவியுடன், மாநில அரசால் உருவாக்கப்படுகிறது, மாநில உயர்நீதிமன்றங்களுக்கு கட்டுப்படாது. தமிழகத்தில் 2018 செப்டம்பரில் உருவான சிறப்பு நீதிமன்றம், தமிழகத்தைச் சேர்ந்த சட்டமன்ற உறுப்பினர்கள் மற்றும் நாடாளுமன்ற உறுப்பினர்கள் மீதுள்ள வழக்குகளை விசாரித்து வருகிறது. 2018 டிசம்பரில் பாலியல் வன்முறை தொடர்பான வழக்கில் தி.மு.க அரசியல்வாதி சு. இராஜகுமாருக்கு பத்து ஆண்டுகள் சிறைத்தண்டனை வழங்கியது. 2019 ஜனவரியில் தமிழக விளையாட்டுத்துறை அமைச்சர் பாலகிருஷ்ண ரெட்டிக்கு மூன்றாண்டுகள் சிறைத்தண்டனை வழங்கியது.  

## இதர நாடுவாரியாக சிறப்பு நீதிமன்றம்
### அமெரிக்கா
அமெரிக்க ஐக்கிய நாடுகளில் சிறப்பு நீதிமன்றமானது உரிமையியல் மற்றும் குற்றவியல் வழக்குகளைக் கையாளுகிறது. போதைபொருள் நீதிமன்றம், குடும்ப நீதிமன்றம், போக்குவரத்து நீதிமன்றம் போன்றவை பொதுவான சிறப்பு நீதிமன்றங்கள்.  

### சீனா
இராணுவம், தேசிய இரயில்வே அமைப்பு, கடல்சார் வழக்குகளை விசாரிக்கும் சிறப்பு நீதிமன்றங்கள் உள்ளன.  

### ஐக்கிய இராஜ்ஜியம்
சிறிய போக்குவரத்து மீறல்களை விசாரிக்கும் சிறப்பு நீதிமன்றங்கள் இங்கிலாந்து மற்றும் வேல்ஸ் பகுதிகளில் உள்ளன.  

## இதனையும் காண்க
- சிறப்பு நீதிமன்றங்கள் (மக்கள் பிரதிநிதிகள்)
# ஐதரசன் டிரைதயோனேட்டு


**ஐதரசன் டிரைதையோனேட்டு** (*Hydrogen trithionate*) என்பது ஒரு பகுதியாக புரோட்டீன் நீக்கம் செய்யப்பட்ட ஆக்சி அமிலமாகும். அதிலும் குறிப்பாக பாலிதயோனிக் அமிலம் ஆகும். இதே போல இதை பகுதியாக புரோட்டானேற்றப்பட்ட ஒரு ஆக்சி எதிர்மின் அயனி என்றும் கருதலாம். இச்சேர்மத்தால் ஒரு புரோட்டானை இழந்து டிரைதயோனேட்டாகவும் மாற முடியும் அல்லது ஒரு புரோட்டானை பெற்றுக்கொண்டு டிரைதயோனிக் அமிலமாகவும் மாற முடியும்.
# பட்டியாலா இல்லம்


**பட்டியாலா இல்லம்** (*Patiala House* ) என்பது புது தில்லியில் உள்ள பட்டியாலா மாகாராசாவின் முன்னாள் இருப்பிடமாகும். இது இந்தியாவின் மத்திய தில்லியில் இருக்கும் இந்தியா கேட்டுக்கு அருகில் அமைந்துள்ளது. பட்டியாலா இல்லம் சர் எட்வின் லூட்டியன்சால் வடிவமைக்கப்பட்டது. இக் கட்டிடம் கூம்பு வடிவத்தின் மத்தியில் ஒரு வண்ணத்துப் பூச்சியின் வடிவத்துடன் மற்ற லூட்டியன்சு கட்டிடங்களைப் போல அமைந்துள்ளது  

## வரலாறு
தில்லியில் உள்ள மற்ற இளவரசர்களின் வீடுகளைப் போல இல்லாமல் பட்டியாலா இல்லமானது மணற் கற்களின் தோற்றத்தில் அல்லாது வெள்ளை வண்ணத்தால் பூசப்பட்டிருந்தது.  

1970 களில் இந்திரா காந்தி பிரதமமந்திரியாக இருந்தபோது அரசர்களின் இத்தகைய தனித்த வீடுகளை முடிவுக்குக் கொண்டுவந்தார். அரச குடும்பத்தினர் அவ்விடத்தை இந்திய அரசுக்கு விற்பனை செய்தனர்.  

தில்லியில் இருந்த ஐந்து நீதிமன்றங்களில் ஒன்றாக இந்தியாவின் மாவட்ட நீதி மன்றத்தால் அவை பயன்படுத்தப்பட்டன. பட்டியாலா இல்ல நீதிமன்ற வளாகம் என்று இவ்விடம் அழைக்கப்பட்டது. இந்த அரண்மனையின் அசல் தோற்றம் பல நீட்சிகள் மற்றும் மாற்றங்களைக் கண்டது.
# சமூக நீதி

**சமூக நீதி** (Social justice) என்ற கருத்தாக்கமானது தனிநபருக்கும் சமூகத்திற்கும் இடையேயுள்ள சமமான நியாயமான உறவைக் குறிக்கிறது. பொதுவாக வேறுபாடுகளைப் பொருளாதாரப் பரவல், தனிப்பட்ட வாய்ப்புகள் மற்றும் சமூக செல்வாக்கின் மூலம் இதனைக் கணிக்கலாம். மேற்கத்திய நாடுகள் மற்றும் பழமையான ஆசிய நாடுகளில் சமூக நீதி என்ற கருத்தாக்கமானது தனிநபர்களின் சமூக செயல்பாடுகளுக்குத் தேவையானவற்றைப் பூர்த்தி செய்து, பாகுபாடற்ற நீதியையும் நியாயத்தையும் நிலைநிறுத்துவதாகும். தற்காலத்தில் உலகளாவிய பல சமூக அமைப்புகள் சமூகப் பெயர்ச்சிக்கான தடைகளை உடைத்து, சமூகப் பாதுகாப்பை உண்டாக்கி, பொருளாதார ஏற்றத்தாழ்வுகளைக் கலைக்கிறது.  

சமூக நீதி மூலம் ஒரு சமூகத்தில் உள்ள அரசு அல்லது அரசு சாரா நிறுவனங்களின் உரிமையையும் கடமையையும் உறுதிசெய்து, சமுதாயத்தின் ஆதாயங்களையும் சுமைகளையும் பகிர்ந்துகொள்ளப்படுகிறது. வரி, சமூகக் காப்பீடு, பொது உடல்நலவியல், பொதுக்கல்வி, பொதுப்பணி, தொழிலாளர் சட்டம், சந்தை ஒழுங்காணையம் போன்ற நிறுவனங்களில் வளங்களையும், வாய்ப்புகளையும் பகிர்ந்து கொள்ளமுடிகிறது.  

## தமிழ்நாட்டில்
சமூக நீதி மற்றும் அதிகாரமளித்தல் அமைச்சகம் மற்றும் பட்டியல் பழங்குடி அமைச்சகம் போன்ற அமைச்சகங்கள் பட்டியல் சாதியினர் மற்றும் பழங்குடியினர், இதர பிற்படுத்தப்பட்ட வகுப்பினர், மாற்றுத்திறனாளிகள், முதியவர்கள் உட்படச் சமூகத்தின் விளிம்புநிலை மக்களுக்கு சமூகநீதியையும் நலத்திட்டங்களையும் செயல்படுத்துகிறது.சாதி, மொழி, மதம், பால், வசிப்பிடம், பொருளாதார சூழல், உடல் ஊனம் போன்ற முறைகளில் வேலைவாய்ப்பு மற்றும் கல்விவாய்ப்புகளில் இடஒதுக்கீடு, கல்விக்கு உதவித் தொகை போன்ற பல திட்டங்கள் செயற்பாட்டில் உள்ளன.
# சி. சரவணகார்த்திகேயன்

**சி. சரவணகார்த்திகேயன்** (சிஎஸ்கே, பிறப்பு: ஆகத்து 13, 1984) ஒரு தமிழக எழுத்தாளர் ஆவார். இணையத்திலும் பல பங்களிப்புகளைச் செய்துள்ளார். தமிழ்நாடு அரசின், தமிழ் வளர்ச்சித் துறையின் 2009 ஆம் ஆண்டிற்கான சிறந்த நூல் விருதினைப் பெற்றிருக்கிறார்.  

## வாழ்க்கைக் குறிப்பு
சரவணகார்த்திகேயன் கோவை மாவட்டம், சிங்காநல்லூரில் பிறந்தார். ஈரோட்டில் பள்ளிப் படிப்பை மேற்கொண்ட இவர், சென்னை அண்ணா பல்கலைக்கழகத்தில் (கிண்டி பொறியியல் கல்லூரி) கணிப்பொறி இயல் படிப்பை முடித்தார். தற்போது பெங்களூரில் தனியார் நிறுவனத்தில் மென்பொறியாளராக‌ப் பணியாற்றுகிறார்.
# சவுமியா சுவாமிநாதன்



**சவுமியா சுவாமிநாதன்** (*Soumya Swaminathan*) என்பவர் ஓர் இந்தியப் பெண் சதுரங்க கிராண்ட்டு மாசுட்டர் ஆவார். இவர் 1989 ஆம் ஆண்டு மார்ச்சு மாதம் 21 ஆம் நாள் பிறந்தார். அர்கெந்தினாவின் பியூர்டோ மேட்ரினில் நடைபெற்ற உலக இளையோர் பெண்கள் சாம்பியன்பட்டத்தை 2009 ஆம் ஆண்டு சவுமியா வென்றார். இப்போட்டியில் தெய்சி கோரி மற்றும் பெட்டல் செம்ரே இல்டிசு ஆகியோருடன் சமநிலை புள்ளிகள் எடுத்து இவ்வெற்றியை ஈட்டினார் .  

2005 மற்றும் 2006 ஆம் ஆண்டுகளில் நடைபெற்ற இந்திய இளையோர் பெண்கள் சாம்பியனாகவும் சவுமியா இருந்தார். 2011 ஆம் ஆண்டு சனவரியில் நடைபெற்ற 2011 ஆம் ஆண்டிற்கான இந்தியப் பெண்கள் சாம்பியன் பட்டத்தையும் இவர் வென்றார் . சென்னையில் 2012 ஆம் ஆண்டு நடைபெற்ற காமன்வெல்த் பெண்கள் சாம்பியன் போட்டியிலும் வெற்றி பெற்றார் . 2016 ஆம் ஆண்டில், மாசுகோ சதுரங்கப் போட்டியின் பெண்கள் பிரிவில் அனசுதேசியா போட்நாரூக் மற்றும் அலெக்சாண்ட்ரா ஓபொலின்டெசுவா ஆகியோருடன் முதலிடத்தைப் பகிர்ந்து கொண்டார். சமநிலை முடிவு போட்டி ஆட்டத்தில் இரண்டாவதாக வந்தார் . 2018 ஆம் ஆண்டு சூலை 26 முதல் ஆகத்து 4 வரை ஈரானின் அமாடனில் நடைபெற்ற ஆசிய அணி சதுரங்க சாம்பியன் பட்டப்போட்டியில் கட்டாயத் தலை துணி அணிய மறுத்ததற்காக இவர் அப்போட்டியில் பங்கேற்காமல் விலகினார்..
# சுனில் பி. இளயிடம்

**சுனில் பி. இளயிடம்** மலையாள மொழியில் எழுதும் ஒரு சிறந்த இந்திய எழுத்தாளர். இவர் விமர்சகரும் பேச்சாளரும் ஆவார். அவர் அரசியல், இலக்கியம், கலை, பண்பாடு ஆகியன குறித்து எழுதுகிறார். இவர் கேரளா சாகித்திய அகாடமி விருது பெற்றவர்.  

### வாழ்க்கை வரலாறு
தென்னிந்திய மாநிலமான கேரளாவில் எர்ணாகுளம் மாவட்டத்தில் உள்ள கொட்டுவலில் அமைந்துள்ள ஒரு கிராமத்தில் 1962 இல் பிறந்தார் சுனில் பி. இளயிடம். இவர் தனது கிராமத்திலிருந்த உயர் தொடக்கப்பள்ளியிலும் சேரையிலிருந்த ராம வர்மா யூனியன் உயர்நிலைப் பள்ளியிலும் பயன்றார். பின்னர், அவர் மலையகாரர் ஸ்ரீ நாராயண மங்கலம் கல்லூரியிலும் எர்ணாகுளத்திலுரள்ள மஹாராஜா கல்லூரியிலும் கல்லூரிப் படிப்பை நிறைவு செய்தார். தொடக்கத்தில் பரவூரில் உள்ள லட்சுமி கல்லூரியில் விரிவுரையாளராகப் பணிபுரிந்தார். பின்னர் அவர் தேசாபிமானி மலையாள நாளிதழில் துணை ஆசிரியராகப் பணியாற்றினார், மேலும் முனைவர் பட்டம் (பிஎச்.டி) பெற்ற பிறகு, ஸ்ரீ சங்கராச்சாரி சமஸ்கிருத பல்கலைக்கழகத்தில் மலையாளத் துறையில் இணைப் பேராசிரியராகப் பொறுப்பேற்று பணிசெய்து வருகிறார்.  

=
# வரகூர் ஊராட்சி, பெரம்பலூர்

::இதையும் தஞ்சாவூர் மாவட்டத்தில் உள்ள வரகூர் ஊராட்சி (தஞ்சாவூர்), கடலூர் மாவட்டத்திலுள்ள வரகூர் ஊராட்சி, கடலூர் கட்டுரைகளுடன் குழப்பிக்கொள்ளதீர்கள்.  

**வரகூர் ஊராட்சி, பெரம்பலூர் மாவட்டம்** (Varahur Gram Panchayat), தமிழ்நாட்டின் பெரம்பலூர் மாவட்டத்தில் குன்னம் வட்டாரத்தில், வேப்பூர் ஊராட்சி ஒன்றியத்தில் அமைந்துள்ள ஒரு ஊராட்சி ஆகும். இது சிதம்பரம் மக்களவைத் தொகுதிக்கும் உட்பட்டதாகும்.  

2011 ஆம் ஆண்டு வரை இது வரகூர் சட்டமன்றத் தொகுதியின் கீழ் இருந்தது, தொகுதி மறுசீரமைப்புக்குப் பின்னர் குன்னம் சட்டமன்ற தொகுதியின் கீழ் மாற்றப்பட்டுள்ளது..
# பீபி கா மக்பாரா



**பீபி கா மக்பாரா** (**Bibi Ka Maqbara**) (ஆங்கிலம்:"Tomb of the Lady") முகலாயப் பேரரசர் அவுரங்கசீப்பின் மனைவியான தில்ரஸ் பானு பேகத்தின் நினைவாக, அவரது மகன் முகமது ஆசம் ஷாவால் மகாராட்டிர மாநிலம், அவுரங்காபாத் நகரத்தில் கிபி 1651 - 1661களில், ரூபாய் 16,68,203 பொருட் செலவில் எழுப்பட்ட நினைவிடக் கட்டிடம் ஆகும். இக்கட்டிடம் தாஜ்மகால் போன்று வடிவமைக்கப்பட்டுள்ளதால், இதனை *சிறு தாஜ்மகால்* என்றும் அழைப்பர்.  

இந்தியத் தொல்லியல் ஆய்வகம், பீபி கா மக்பாரா நினைவிடத்தை பராமரிக்கிறது.  

## படக்காட்சிகள்
# அத்தியூர் ஊராட்சி, பெரம்பலூர்



**அத்தியூர் ஊராட்சி** (*Athiyur Gram Panchayat*), தமிழ்நாட்டின் பெரம்பலூர் மாவட்டத்தில் உள்ள வேப்பூர் வட்டாரத்தில் அமைந்துள்ளது. இந்த ஊராட்சி, குன்னம் சட்டமன்றத் தொகுதிக்கும் சிதம்பரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4340 ஆகும். இவர்களில் பெண்கள் 2235 பேரும் ஆண்கள் 2105 பேரும் உள்ளனர்.  
வெள்ளாற்றின் தென்கரையில் அமைந்துள்ள இவ்வூரானது 637.22ஹெக்டேர் பரப்பளவில் அமைந்துள்ளது.  

இவ்வூரில் அரசு உயர் நிலைப்பள்ளியும்,அரசு ஆரம்ப சுகாதார நிலையமும் அமைந்துள்ளன.  

அத்தியூர் வரதராஜப்பெருமாள் கோயில், அத்தியூர் வடமலைஈஸ்வரர் கோயில் இவ்வூரில் உள்ள கோயில்களாகும்.  

## அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.:  
1. A.குடிக்காடு
1. புதுபேட்டை
1. அத்தியூர்
# முகமது ஆசம் ஷா



**அபுல் பைசு குத்புதீன் முகமது ஆசம் ஷா** (**Abu'l Faaiz Qutb-ud-Din Muhammad Azam**) (28 சூன் 1653 – 8 சூன் 1707), பொதுவாக ஆசம் ஷா என அறியப்படும் அவுரங்கசீப்ப்பின் மூத்த மகன் ஆவார். ஆசம் ஷா 14 மார்ச் 1707 முதல் 8 சூன் 1707 முடிய முகலாயப் பேரரசை குறுகிய காலம் ஆண்டவர்.  

முகமது ஆசம் ஷாவிற்கு, 12 ஆகஸ்டு 1681 அன்று, அவுரங்கசீப்பால் பட்டத்து இளவரசு பட்டம் சூட்டப்பட்டது. இவர் பட்டத்து இளவரசராக இருந்த போது, தன் தாய் தில்ரஸ் பானு பேகத்தின் கல்லறையை, அவுரங்காபாத் நகரத்தில் பீபி கா மக்பாரா எனும் பெயரில் கட்டினார்.  

ஆசம் ஷா, மால்வா, குஜராத், வங்காளம் மற்றும் தக்காணம் போன்ற முகலாயப் பேரரசின் மாகாணங்களின் ஆளுநராக இருந்தவர். 14 மார்ச் 1707 அன்று அவுரங்கசீப்பின் மறைவிற்குப் பின்னர் ஆசம் ஷா, அகமத்நகரில் முகலாயப் பேரரசராக முடிசூட்டிக்கொண்டார்.  

ஆசம் ஷாவின் ஒன்றுவிட்ட சகோதரன் முதலாம் பகதூர் சா, ஆசம் ஷாவையும் அவரது மூன்று மகன்களையும் போரில் கொன்று 8 சூன் 1707 அன்று, தில்லியில் முகலாய அரசனாக முடிசூட்டிக் கொண்டார்.  

## இதனையும் காண்க
- பீபி கா மக்பாரா
- முதலாம் பகதூர் சா
# கோபலின்

**கோபலின்** (*Copaline*) என்பது இயற்கையாகத் தோன்றும் ஒரு கரிமப் பொருளாகும். கோபலைட்டு, புதைபடிவ பிசின், அய்கேட்டு பிசின் என்ற பெயர்களாலும் இக்கரிமச் சேர்மம் அடையாளப்படுத்தப்படுகிறது. இயற்கையில் வெளிர் மஞ்சள் நிறத்தில் ஒழுங்கற்ற துண்டுகளாக காணப்படுகிறது. அய்கேட்டு குன்றில் காணப்படும் இலண்டன் களிமண் இதற்கு எடுத்துக்காட்டாகும் .  

புதிதாக உடைக்கப்படும்போது இச்சேர்மம் பிசின் தன்மையுடன் கூடிய அரோமாட்டிக் மணத்தைக் கொண்டிருக்கிறது. மிதமான வெப்பநிலையிலேயே இது ஆவியாகிறது. எளிதில் தீப்பற்றி புகையை உண்டாக்கும் மஞ்சள் நிற சுவாலையுடன் எரிகிறது. அரிதாக சாம்பலை விட்டுச் செல்கிறது .  

கோபல் என்னும் மரவகையின் பகுதியாக கனிமப்படுத்தப்பட்ட பகுதியே கோபலின் என்ற கனிமமாகும்.
# இந்திய நடிகைகளின் பட்டியல்

**இந்திய நடிகைகளின் பட்டியல்** r  

## A

- ஆம்னா ஷெரிப்
- ஆரத்தி
- ஆர்த்தி அகர்வால்
- ஆர்த்தி சப்ரியா
- அபிராமி(நடிகை)அபிராமி
- ஆத் சர்மா
- அதிதி சர்மா
- அதிதி கோவிட்ரிகர்
- அதிதி ராவ் ஹைடன்
- அதிதி சரங்தர்
- அதிதி குப்தா
- அகானா கிருஷ்ணா
- அந்திருத்தா ராய்
- அய்ஸ்வர்யா
- அய்ஸ்வர்யா அர்சுன்
- அய்ஸ்வர்யர தேவன்
- அய்ஸ்வர்யா நாக்
- அய்ஸ்வர்யா ராய் பச்சன்
- அய்ஸ்வர்யா ராஜேஷ்.
- ஆகன்சா ஜுனேஜா
- அக்சா பர்தாசனி
- அக்சரா கவுடா
- அக்சரா ஹாசன்
- அக்சரா மேனன்
- அலியா பட்
- அமலா
- அமலா பால்
- அம்பிகா
- அமீதா
- அமீதா பட்டேல்
- அமிர்தா அரோரா.
- அமிர்தா ப்ரகாஷ்
- அமிர்தா பிரகாஷ்
- அமிர்தா
- அமிர்தா சிங்
- அம்ருதா கன்வில்கர்
- அமைரா தஸ்தர்
- அமி ஜாக்ஸன்
- அமைக்கா சொட்டி
- அனன்யா
- அனஸ்வரா குமார்
- ஆண்டிரியா ஜெர்மியா
- ஆண்ட்ரியா டிசெளசா
- அனிதா ஹசநந்தினி ரெட்டி
- அன்தா குஹா
- அனிதா ராஜ்
- அஞ்சலா சாவேரி
- அஞ்சலி
- அஞ்சலி தேவி
- அஞ்சலி சுதாகர்
- அஞ்சனா பெளமிக்
- அஞ்சனா சுகானி
- ஆஞ்சு மகேந்துரு
- அங்கிதா லோகண்டே
- அங்கிதா சர்மா
- அனு அகஸ்டின்
- அன் சிபா ஹாசன்
- அந்த்ரா மாலி
- அனு அகர்வால்
- அனு பிரபாகர்
- அனுசித்தாரா
- அனுபமா பரமேஸ்வரன்
- அனுபமா வர்மா
- அனுராதா மேத்தா
- அனுஷா தண்டக்கர்
- அனுஷ்கா சர்மா
- அனுஷ்கா ஷெட்டி
- அனுயா பகவத்
- அபராஜிதா மொகந்தி
- அபர்ணா பாஜ்பாய்
- அபர்ணா பாலமுரளி
- அபர்ணா சென்
- அர்ச்சனா
- அர்ச்சனா ஜோஸ் கவி
- அர்ச்சனா புரண்சிங்
- அர்ச்சனா குப்தா
- அர்ச்சிதா ஷாகு
- அருணா இரானி
- அருணா ஷீல்ட்
- அருந்ததி நாக்
- அசவாரி ஜோஸி
- ஆஷாநே கி
- ஆஷா பரேக்
- ஆஷா ஷைனி
- ஆஷிமா பாலா
- அஸ்வினி பவே
- அஸ்வினி கல்சேகர்
- அசின் தோட்டும்கள்
- ஆதித்யா ஷெட்டி
- ஆயிஷா ஜீல்கா
- ஆயிஷா தாகியா
- அகன்க்க்ஷா பூரி
- அவானி மோடி
- அவந்திகா மிஸ்ரா

## B

- பபிதா
- பர்ஹா பிஸ்த்
- பாலா ஹிஜிம்
- பர்ஸா பிரிய
தர்சினி  
- பர்சா ராணி பிஷையா
- பீனா பானர்ஜி
- பாக்யஸ்ரீ பட்வர்தன்
- பைரவி கோஸ்வாமி
- பாமா
- பானுமதி
- பானுப்பிரியா
- பாரதி விஷ்ணுவர்தன்
- பார்கவி நாராயணன்
- பாவனா
- பாவனா(நடிகை)
- பாவனா ராவ்
- பாவ்யா
- பூமிகா சாவ்லா
- பூமி பட்நேகர்
- பிஜோயா ராய்
- பிதிதா பாக்
- பிந்து
- பிந்து மாதவி
- பிபாஷா பாசு
- பினா ராய்
- பாபி டார்லிங்
- புருணா அப்துல்லா
- பி.வி.ராதா

## C

- கரோல் கிரேசியஸ்
- செலினா ஜெட்லி
- சந்திரிகா
- ஷர்மிளா
- சார்மி கவுர்
- சாயா சிங்
- சேத்னா தாஸ்
- சிப்பி
- சித்ரா
- சித்ராங்கதா சிங்
- சித்ராஷி ராவத்
- கேத்தரின் தெரசா
- கிளாடியா சிஸ்லா

## D

- தீப்தி சதி
- டெய்சி போபன்னா
- டெய்சி ஷா
- டெய்சி இராணி
- தேபாஸ்ரீ ராய்
- தேசிகா சேத்
- தீபா சாய்
- தீபா சன்னிதி
- தீபாள் ஷா
- தீபிகா அமின்
- தீபிகா சிகாலியா
- தீபிகா படுகோனே
- தீப்திகா சிங்
- தீப்தி நவால்
- தீப்தி பட்நாகர்
- டெல்னாஸ் பவுள்
- தேவயானி
- தேவிகா
- தேவிகாராணி ரோரிச்
- தார்தி பட்
- தியா மிர்ஷா
- டயானா ஹைடன்
- பயானா பென்டி
- டிம்பிள் ஜங்கியாணி
- டிம்பிள் கபாடியா
- தீப்தானிதா சர்மா
- திசா படானி
- திசா வகானி
- திவ்ய பாரதி
- திவ்யா தத்தா
- திவ்யா ஸ்பந்தனா(இப்போது [[ரம்யா)
- திவ்யங்கா திரிபாதி

## E

- எல்லி அவ்ரம்
- இஷா தியோல்
- ஈஷா குப்தா
- இனா சகா
- ஈஷா ரெப்பா
- எவ்லின் சர்மா
- ஐஷா சிங்
- எலினா சமந்த்ரே
- எரிகா பெர்னான்டஸ்

## மேலதிகம் பார்க்க
- இந்தித் திரைப்படங்களில் முக்கிய கதாபாதிரங்களில் நடித்த நடிகைகளின் பட்டியலைப் பார்க்க பாலிவுட் நடிகைகள் பட்டியல்
- இந்திய தொலைக்காட்சி நடிகைகள் பட்டியல்
- திரைப்பட நடிகைகள் பட்டியல்
- பாலிவுட் நடிகைகள் பட்டியல்
- நடிகைகளின் பட்டியல்

## வெளிப்புற இணைப்புகள்

- Tollywood actresses on Tollywood.net
# சுற்றுப்புற காற்றுத் தரத்தின் அடிப்படையில் கேரள நகரங்களின் பட்டியல்

**சுற்றுப்புற காற்றுத் தரத்தின் அடிப்படையில் கேரள நகரங்களின் பட்டியல்** (*List of Kerala cities by ambient air quality*) இக்கட்டுரையில் பட்டியலிடப்பட்டுள்ளன. உலக சுகாதார நிறுவனத்தின் தரவுத்தளத்தின் விவரங்கள் அடிப்படையாகக் கொள்ளப்பட்டுள்ளன. இதற்காக கிட்டத்தட்ட 91 நாடுகளைச் சேர்ந்த 1600 நகரங்களின் வெளிப்புற காற்று மாசுபாடு கண்காணிக்கப்பட்டது . இப்பட்டியலில் 124 இந்திய நகரங்களும் சேர்க்கப்பட்டிருந்தன. இதில் 8 நகரங்கள் கேராளாவைச் சேர்ந்த நகரங்களாகும் .  
| தரம் | நகரம் | பருப்பொருளில் நுண்துகள்கள் 10 மைக்ரோமீட்டர் வரை
(PM10) | பருப்பொருளில் நுண்துகள்கள் 2.5 மைக்ரோமீட்டர் வரை
(PM2.5) |  |
| --- | --- | --- | --- | --- |
| 1 | பத்தனம்திட்டா | 23 | 10 |  |
| 2 | கொல்லம் | 39 | 17 |  |
| 3 | ஆலப்புழா | 46 | 20 |  |
| 4 | திருவனந்தபுரம் | 52 | 23 |  |
| 5 | கோட்டயம் | 55 | 24 |  |
| 6 | கோழிக்கோடு | 57 | 25 |  |
| 7 | கொச்சி | 64 | 28 |  |
| 8 | திருச்சூர் | 73 | 32 | } |
# டையடோசைட்டு



**டையடோசைட்டு** (*Diadochite*) என்பது Fe<sub>2</sub>(PO<sub>4</sub>)(SO<sub>4</sub>)OH•5H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு பாசுபோ-சல்பேட்டு கனிமமாகும். பிற கனிமங்களின் காலநிலையாக்கம் மற்றும் நீரேற்றம் மூலமாக ஓர் இரண்டாம்நிலை கனிமமாக இது உருவாக்கப்படுகிறது. நன்றாக படிகமாக்கப்பட்ட இக்கனிம வடிவங்கள் டெசுடினசைட்டு என பரிந்துரைக்கப்படுகின்றன. அனைத்துலக கனிமவியல் கூட்டமைப்பும் படிக உருவமற்ற கனிமமாக மிகக்குறைந்த அளவில் டையடோசைட்டு கனிமம் படிகமாகிறது என அலுவல்பூர்வமாக அங்கீகரிக்கின்றது .  

பசுமஞ்சள், பழுப்பு நிறங்களில் மேலோடுகளாகவும் முடிச்சுகளாகவும் இக்கனிமம் காணப்படுகிறது. பார்ப்பதற்கு பூக்கோசு ஒன்றின் வடிவத்தைப்போல டையடோசைட்டு தோற்றமளிக்கிறது.  

1831 ஆம் ஆண்டு பெல்கியத்தில் இது கண்டறியப்பட்டது. உலகெங்கிலும் பல இடங்களில் டையடோசைட்டு கிடைக்கிறது.  
கோசான் வகைப் பாறைகள், நிலக்கரி படிவுகள், பாசுபேட்டு மிகுந்த பெக்மாடைட்டு எனப்படும் தீப்பாறைகள், குவானோ குகைப் படிவுகள் போன்ற இடங்களில் இரண்டாம்நிலை கனிமமாக இது உருவாகிறது .
# உஷா உதூப்


**உஷா உதூப்** (Usha Uthup: நவம்பர் 8, 1947) இந்திய பாப் இசைக்கலைஞரும் திரைக்கலைஞரும், ஜாஸ் இசைக்கலைஞரும் திரைப்படப் பின்னணிப் பாடகரும் ஆவார். இவர் 1960 களின் பிற்பகுதியில் தொடங்கி, 1970, 1980 களில் நிறைய பாடல்களைப் பாடியுள்ளார். இன்றுவரை பாடிக்கொண்டிருப்பவர் ஆவார். 7 கூன் மாஃப் என்ற படத்தில் ரேகா பரத்வாஜுடன் இவர் பாடி பதிவுசெய்த *டார்லிங்* என்ற பாடலுக்காக இவர் 2012 ஆம் ஆண்டின் சிறந்த பின்னணிப் பாடகருக்கான பிலிம்பேர் விருது பெற்றார்.  

## இளமை
உஷா நவம்பர் 8, 1947 இல் அன்றைய பாம்பேயில் (மும்பை) பிறந்தார். இவருடைய தந்தை வைத்யந்தநாத் சோமேஸ்வர் சாமி இவர் 1947 இல் தமிழ்நாட்டின் மெட்ராசிலிருந்து (இன்றைய சென்னை) மும்பைக்குக் குடிபெயர்ந்தவர்.  

உஷா கிளேர் சாலை, பைக்சுல்லாவில் உள்ள புனித ஆக்னேஸ் உயர்நிலைப்பள்ளியில் படித்தார். இவர் படித்துக் கொண்டிருந்தபோது இவருடைய குரல் பாடுவதற்கேற்ப இல்லை என இசை வகுப்பிலிருந்து வெளியேற்றப்பட்டார். ஆனால் இவருடைய இசையாசிரியர் இவருக்குள் இருக்கும் இசையார்வத்தைக் கண்டு சில இசைக்கருவிகளை உஷாவுக்கு வாசிக்கத் தந்தார். முறையாக இசைப்பயிற்சி அளிக்கப்படாத போதிலும் உஷா இசைச் சூழலுடனேயே வளர்ந்தார். உஷாவின் பெற்றோர்கள் அதிகமாக மேற்கத்திய இசை, இந்துஸ்தானி இசை, கர்நாடக இசை ஆகியவற்றைக் கேட்கவைத்தனர். அவர்களோடு இணைந்து உஷாவும், வானொலியில் கிஷோரி ஆம்னோகர், படே குலாம் அலிகான் ஆகியோரின் இசையைக் கேட்டார். ரேடியோ சிலோன் நிகழ்ச்சிகளை மிகவும் ரசித்துக் கேட்டார்.  

உஷாவின் பக்கத்துவீட்டில் இருந்தவர் காவல்துறை உதவி ஆணையாளராக இருந்த எஸ். எம். ஏ பதான் என்பவர். இவருடைய மகள் ஜமீலாவும் உஷாவும் சிறந்த நண்பர்கள். ஜமீலா உஷாவிற்கு இந்தி மொழியைக் கற்பித்ததுடன் இந்திய பாரம்பரிய இசையில் ஈடுபாடு கொள்ளச் செய்தார். இதுவே அவருடைய புதுமையான இசைக்கலவையோடு 1970 களில் தனித்துவமான, முன்னணி, இந்திய பாப் இசைக்கலைஞராக வலம் வர உதவி செய்தது. இவர் கேரளாவின் கோட்டயத்தைச் சேர்ந்த ஜானி உதூப் என்பவரை மணந்துகொண்டார். தற்பொழுது மேற்கு வங்க மாநிலம் கொல்கத்தாவில் வசித்துவருகிறார்.
# ஆர். நீலகண்டன்



**ஆர். நீலகண்டன்** (என்ற) **நீலு** (**R. Neelakantan** (20 சூலை 1936 – 10 மே 2018), 1960 முதல் 2018 வரை மேடை நாடகங்கள், திரைப்படங்கள் மற்றும் தொலைக்காட்சி தொடர்களில் குணசித்திரம் மற்றும் சிரிப்பு வேடங்களில் நடித்த நடிகர் ஆவார்.  

*நீலு* எனும் பெயரில் 7,000 மேடை நாடகங்களிலும், 160 திரைப்படங்களிலும் நடித்தவர். முதுமையின் காரணமாக 10 மே 2018 அன்று சென்னையில் காலமானார்.  

இவர் கிரேசி மோகன் எழுதிய பல மேடை நாடகங்களில் நடித்தவர்.  

## நடித்த சில திரைப்படங்கள்
# எம். டி. ஆர். இராமச்சந்திரன்


**எம். டி. ஆர். ராமச்சந்திரன்** (*M. D. R. Ramachandran*, 31 சனவரி 1934 – 8 திசம்பர் 2024) ஓர் இந்திய அரசியல்வாதி ஆவார். இவர் 1980 முதல் 1983 வரை, மற்றும் 1990 முதல் 1991 வரை புதுச்சேரி முதலமைச்சராக இரண்டு முறை திராவிட முன்னேற்ற கழகத்தின் சார்பாக பணியாற்றினார். 2001 முதல் 2006 வரை புதுச்சேரி சட்டமன்றத்தின் சபாநாயகராகவும் பணியாற்றினார்.  

இவர் மண்ணாடிப்பட்டு சட்டமன்றத் தொகுதியில் தொடர்ந்து வெற்றி பெற்று, புதுச்சேரி சட்டமன்றத்திற்குத் தேர்ந்தெடுக்கப்பட்டார்.  

## மறைவு
இராமச்சந்திரன் தனது 94ஆவது அகவையில் முதுமை காரணமாக திசம்பர் 8 2024 அன்று புதுச்சேரியில் காலமானார்.
# ஹலோ சகோ



**ஹலோ சகோ** என்பது நவம்பர் 25, 2018 முதல் சன் தொலைக்காட்சியில் ஒவொரு ஞாயிற்றுக்கிழமைகளும் பகல் 1 மணிக்கு ஒளிபரப்பான ஒரு கலந்துரையாடல் நிகழ்ச்சி ஆகும். இந்த நிகழ்ச்சியை நடிகை சுருதி ஹாசன் தொகுத்து வழங்குகின்றார். இந்த நிகழ்ச்சிக்கான முகப்பு பாடலை நடிகை ரம்யா நம்பீசன் பாடியுள்ளார். இந்த நிகழ்ச்சியின் முதல் பருவம் 13 அத்தியாங்களுடன் சனவரி 27, 2019 அன்று நிறைவு பெற்றது.  

இந்த நிகழ்ச்சியின் மறுஒளிபரப்பு சன் லைப் தொலைக்காட்சியில் ஒவொரு ஞாயிற்றுக்கிழமைகளும் இரவு 7 மணிக்கு ஒளிபரப்பாகின்றது.  

## நிகழ்ச்சியின் சுருக்கம்
இந்த நிகழ்ச்சியில் தமிழ் திரைப்பட நட்சத்திரங்கள் அவர்களின் நண்பர்களுடன் இணைந்து அவர்களின் நட்பு மற்றும் ஒருவரை ஒருவர் எப்படி புரிந்து கொண்டுள்ளனர் என்பதை கொண்டுள்ளது.  

## பிரபலங்கள்
| அத்தியாயம் | பிரபலம் | ஒளிபரப்பான நாள் |
| --- | --- | --- |
| 1 | யுவன் சங்கர் ராஜா
சிவா |  |
| 2 | நகுல்
தேவயானி |  |
| 3 | ஐஸ்வர்யா ராஜேஷ்
அருண்ராஜா காமராஜ் |  |
| 4 | கே. எஸ். ரவிக்குமார்
மீனா |  |
| 5 | ஹரீஷ் கல்யாண்
ரைசா வில்சன் |  |
| 6 | நிக்கி கல்ரானி
கிரிஷ் |  |
| 7 | ஷங்கர்
பாலாஜி சக்திவேல் |  |
| 8 | விஜய் சேதுபதி
பாலாஜி தாரானேதரன்
பிரேம்
ஆறுமுகம் |  |
| 9 | சதீஸ்
கருணாகரன் |  |
| 10 | ஜி. வி. பிரகாஷ் குமார்
சைந்தவி
சைதன்யா |  |
| 11 | சங்கீதா கிரிஷ்
ராய் லட்சுமி |  |
| - | 12 | எஸ். ஜே. சூர்யா
பிரியா பவானி சங்கர் |
| 13 | ஆர். ஜே. பாலாஜி
அக்சரா ஹாசன் |  |
# விக்கிப்பீடியா:இடைமுகப்புத் தொகுப்பாளர்கள்


**இடைமுகப்பு நிர்வாகிகள்** (Interface administrators) அணுக்கம் கொண்டவர்களால் பாணித்தாள் (CSS), ஜாவாஸ்கிரிப்ட் (JS), ஜேசன்(JSON) போன்ற எல்லாப் பக்கங்களையும் மற்றும் மீடியாவிக்கி பெயர் வெளிப் பக்கங்களையும் தொகுக்க முடியும். நிர்வாக அணுக்கம் கொண்டவர்களால் மீடியாவிக்கி பெயர்வெளியில் தொகுக்கமுடிந்தாலும் இத்தகைய நுட்பப்பக்கங்களைத் தொகுக்க முடியாது, எனவே இடைமுகப்பு நிர்வாகிகளால் தான் பாணித்தாள் மற்றும் ஜாவாஸ்கிரிப்ட் பக்கங்களைத் திருத்த முடியும்.  

பொதுவாகப் பார்வையாளரின் உலாவியில் விளைவுகளை ஏற்படுத்தக்கூடிய இந்த நுட்பப்பக்கங்களைத் தவறாகக் கையாளுவதால் மிகவும் ஆபத்தானதாக அமையக்கூடும். எனவே நம்பிக்கைக்குரியவருக்கும், இந்நுட்பங்களில் பரிட்சியம் கொண்டவர்களுக்குமே இவ்வணுக்கம் வழங்கப்படுகிறது. மேலும் கூடுதல் பாதுகாப்பிற்கு 2FAயை இயங்கச் செய்திருக்க வேண்டும்.  

## இடைமுகப்பு நிர்வாக அணுக்கம் பெறுவதற்கான கோரிக்கைகள்
## Neechalkaran கோரிக்கை

வணக்கம், விக்கிமீடியா திட்டங்களுக்குப் பல நீட்சிகள் உருவாக்கிய அனுபவமும், HTML/JS/CSS அனுபவமும் கொண்டுள்ளதால் இவ்வணுக்கத்தின் மூலம் தேவைப்படும் போது தமிழ் விக்கியின் இடைமுக மேம்பாடுகளைச் செய்ய விரும்புகிறேன். தமிழ் விக்கிப்பீடியாவில் இடைமுகப்பைத் தொகுக்கும் அணுக்கம் தற்போதைக்கு நம்மிடமில்லை என்பதால் இவ்வணுக்கத்தைக் கோரி விண்ணப்பிக்கிறேன். மேல் விக்கியின் வழிகாட்டுகள் படி எனது கணக்கிற்கு 2FA பாதுகாப்பையும் செயல்படுத்தியுள்ளேன் -நீச்சல்காரன் (பேச்சு) 14:01, 21 சனவரி 2019 (UTC)  

### ஆதரவு
1. உங்கள் சேவை நாட்டுக்குத் தேவை :) --இரவி (பேச்சு) 14:49, 21 சனவரி 2019 (UTC)
1. -- ஹிபாயத்துல்லா (பேச்சு) 16:28, 21 சனவரி 2019 (UTC)

### நடுநிலை

### எதிர்ப்பு

### கருத்துகள்
ஒரு வாரம் வாக்கெடுப்புக்குக் காலம் கொடுத்து அதன் பிறகு இந்த அணுக்கத்தைத் தரலாம் என்று கருதுகிறேன். --இரவி (பேச்சு) 14:52, 21 சனவரி 2019 (UTC)  

### முடிவு
இவ்வணுக்கத்தைப் பெறும் முதல் பயனர் என்பதால் 3 மாத காலத்துக்கு இவ்வணுக்கத்தை வழங்கியுள்ளேன். உங்கள் பணியைக் கவனித்து அடுத்து நிரந்தரமாக அணுக்கம் நீட்டிக்கிறேன். நன்றி --இரவி (பேச்சு) 16:26, 5 ஏப்ரல் 2019 (UTC)  

## மேலும் பார்க்க
- :en:Wikipedia:Interface administrators
- m:Interface editors
# கூலி (1995 திரைப்படம்)



**கூலி** (coolie) என்பது 1995 ஆம் ஆண்டு வெளியான ஒரு தமிழ்த் திரைப்படம். இப்படத்தை எழுதி இயக்கியவர் பி வாசு மற்றும் மாணிக்கம் நாராயணனால் தயாரிக்கப்பட்டது. இந்த படத்தில் சரத்குமார், மீனா, ராதாராவி, ராஜா மற்றும் கவிதா விஜயகுமார் ஆகியோர் முக்கியக் கதாப்பாத்திரத்தில் நடித்துள்ளனர். சுரேஷ் பீட்டர்ஸ் இசையமைப்பு மற்றும் எம். சி. சேகர் ஒளிப்பதிவு ஆகியவற்றை உள்ளடக்கி, இத்திரைப்படம் 14 ஏப்ரல், 1995 ஆம் ஆண்டு வெளிவந்தது.  

## கதைச்சுருக்கம்
ராதா ரவி ஒரு பணக்கார தொழிலதிபர். ஊதிய உயர்வு கேட்ட் தொழிலாளர்களின் போராட்டத்தை அவர்களின் தலைவர் பொன்னம்பலத்தைக் கொண்டு சமாளித்து விடுகிறார். பொன்னம்பலம் தொழிலாளர்களை ஏமாற்றுகிறார். சரத் குமார் இப்பிரச்சனைக்கு தீர்வு கண்டு அவர்களின் தலைவராகிறார். சரத்குமாரின் நல்ல எண்ணங்களை கண்ட ராதாரவியின் மகள் மீனா அவரை நேசிக்கிறார். ராதாரவி, சரத்குமார் மீது கோபமாக இருந்தாலும், சரத் தொழிற்சங்கத் தலைவராக இருப்பதால், தன்னுடைய பக்கம் இருக்க கேட்டுக்கொள்கிறார். ஆனாலும் சரத் தான் ஒரு ஏழையாகவே இருக்க விரும்புவதாக கூறுகிறார். ராதா ரவியின் மகன் சரத் குமாரின் சகோதரியுடன் காதலில் விழுகிறார். இறுதியாக, ராதாரவி இத்திருமணத்தை நடத்திவைக்கிறார்.  

திருமணத்திற்குப் பின், மும்பை வியாபாரத்தைத் தக்கவைக்க தனது மகனை ராதாரவி அனுப்புகிறார், ராதாரவி பல தந்திரங்களை செய்யும் தொழிலதிபராக மாறுகிறார். சரத் மற்றும் மீனா திருமணம் நடக்கிறது. சரத் மீண்டும் தொழிற்சாலைக்கு செல்கிறார். தவறான தொழிலாளியாக சரத்தை சித்தரிக்க முயலும் ராதாரவியின் திட்டம் வெளிப்படுகிறது. சரத் ​​குமாரை கொலை செய்ய பொன்னம்பலத்தை ஏற்பாடு செய்கிறார். ஆனால் ராதாரவியை கொலை செய்ய பொன்னம்பலம் திட்டமிடுகிறார். இறுதியில் சரத் வந்து பொன்னம்பலத்துடன் சண்டையிட்டு ராதாரவியை மீட்கிறார். முடிவில் மனந்திருந்தி சரத் ,மீனா மற்றும் தனது மருமகளையும் ஏற்றுக்கொள்கிறார்.  

## நடிகர்கள்
- சரத்குமார் - கர்ணா
- மீனா - விமலா
- கவிதா விஜயகுமார் - துளசி
- ராஜா
- ராதாராவி - லோகநாதன்
- மனோரமா
- கவுண்டமணி
- செந்தில்
# சாகச் குரோவர்



**சாகச் குரோவர்** (*Sahaj Grover*) ஓர் இந்திய சதுரங்க பேராதன் ஆவார். தில்லியைச் சேர்ந்த இவர் 1995 ஆம் ஆண்டு செப்டம்பர் மாதம் 7 ஆம் நாள் பிறந்தார்.  

2017, 2018 ஆம் ஆண்டுகளில் நடைபெற்ற தென் ஆப்பிரிக்க சதுரங்க சாம்பியன் பட்டத்தை சாகச் குரோவர் வென்றுள்ளார்.
# மஸ்தானி



**மஸ்தானி**, (ஆங்கிலம்: Mastani, மராத்தி: मस्तानी) புந்தேல்கண்ட் மகாராஜா சத்ரசாலின் மகளாவார். இவர் மராத்திய பேஷ்வா பாஜிராவின் இரண்டாவது மனைவியுமாவார்.  

## இளமைப்பருவம்
இவர் மயூ சகண்யா எனும் இடத்தில் பிறந்தவர். இவரது தாய் ருக்கானிபாய் பேகம் ஒரு பாரசீகப் பெண் ஆவார். இவர்  பிறந்த மயூ சகண்யா எனும் இடம் தற்போது மத்தியப் பிரதேசத்தில் சத்தர்பூர் மாவட்டத்தில் சிறிய கிராமமாகவுள்ளது. இவருடைய தந்தையார்தான் பன்னா இராச்சியத்தை நிறுவியவர். இவரும் இவருடைய தந்தையாரும் கிருஷ்ணனைக் கடவுளாக வழிபடும் பிரணாமி சம்பிரதாயத்தை பின்பற்றியவர்கள்.  

சத்திரசால் மகாராஜா பாஜிராவிற்கு நன்றி தெரிவிக்கும் விதமாக தனது மகளான மஸ்தானியை பாஜிராவிற்குத் திருமணம் செய்து வைத்தார். அத்தோடு தனது இராச்சியத்தின் மூன்றில் ஒரு பகுதியான ஜான்ஸி, சகர் மற்றும் கல்பி போன்ற இடங்களையும் வழங்கினார். பாஜிராவ் முன்னரே ஒரு பெண்ணைத் திருமணம் செய்திருந்தார். இருப்பினும் சத்ரசால் மகாராஜாவின் வேண்டுகோளை ஏற்றார் பாஜிராவ்.  

புனேவிற்கு திரும்பியபின் மஸ்தானி இசுலாமிய சம்பிரதாயத்தை சேர்ந்தவர் என்பதால் அவரது திருமணம் ஏற்று கொள்ளபடவில்லை. மஸ்தானி புனே நகரில் பாஜிராவின் நிறுவிய சனிவார்வாடா மாளிகையிலும்  சில காலங்கள் தங்கியிருந்தார். சனிவார்வாடா மாளிகையின் வடகிழக்கு மூலையில் *மஸ்தானி மகால்* அமைந்திருந்தது. அத்துடன் அதற்கெனத் தனியான  வெளியேறும் வழியும் அமைந்திருந்தது. அவ்வழி *மஸ்தானி தர்வாஜா* என அழைக்கப்பட்டது. இவற்றுக்கெல்லாம் காரணம் பாஜிராவின் குடும்பம் மஸ்தானியை வெறுத்தமையாகும். அதன்பிறகு பாஜிராவ் மஸ்தானிக்கென தனியான இடத்தை 1734ம் ஆண்டு கொத்ருட் எனும் இடத்தில் நிறுவினார். இந்த இடம் கார்வெ வீதியில் தற்போதும் மிருட்டியுன்செய் எனும் கோவிலாக உள்ளது.  

## ஷம்ஷேர் பஹதூர் (கிருஷ்ணா ராவ்)

மஸ்தானி மற்றும் பாஜிராவின் புதல்வரின் பெயர் ஷம்ஷேர் பஹதூர் ஆகும். இவர் பிறந்ததும் இவருக்கு கிருஷ்ண ராவ் என பெயரிட்டனர். சில மாதங்களிற்குப் பின்னர் பாஜிராவின் முதலாவது மனைவியான காஷிபாய் ஆண்பிள்ளைையொன்றை பெற்றெடுத்தார். இருப்பினும் கிருஷ்ண ராவ் ஒரு இந்து-முஸ்லீம் என்பதால் மதகுருமார்கள் கிருஷ்ண ராவோவிற்கு உபநயனம் வழங்க மறுத்தனர். இறுதியில் கிருஷ்ண ராவிற்கு ஷம்ஷேர் பஹதூர் என பெயரிடப்பட்டதுடன் அவன் முஸ்லீம் இனத்தவனாக வளர்க்கப்பட்டான்.  

## மரணம்
1740 ம் ஆண்டு பாஜிராவின் மரணத்தை அடுத்து மஸ்தானி இறந்தார். இவரது மரணத்திற்கான காரணம் இதுவரை தெரியவில்லை. அதாவது இவர் பாஜிராவின் மரணத்தை கேள்விப்பட்டதனை அடுத்து நஞ்சருந்தி மரணித்திருக்கலாம் எனவும் அல்லது பாஜிராவின் குடும்பத்தினரால் இவர் கொலை செய்யப்பட்டிருக்கலாம் எனவும் நம்பபடுகிறது.  

## பிரபல கலாச்சாரத்தில்
*பாஜிராவ் மஸ்தானி ராவ்* என்கிற மராத்திய நாவலை மையமாக வைத்து, பாஜிராவ் மஸ்தானி எனும் இந்தி திரைப்படம் வெளியானது.
# உதயா தொலைக்காட்சி



**உதயா தொலைக்காட்சி** என்பது கன்னட தொலைக்காட்சியாகும். இந்த தொலைக்காட்சி கம்பி வடத் தொலைக்காட்சியாகவும், முதல் கன்னட செயற்கைக்கோள் கொண்டு ஒளிப்பரப்பான தொலைக்காட்சியாகவும் இருந்தது.  

இது சென்னையை தலைமையிடமாகக் கொண்டு இயங்கும் சன் குழுமத்தின் ஒரு பகுதியாகும். இந்த தொலைக்காட்சி இலங்கை, சிங்கப்பூர், மலேசியா, கனடா மற்றும் அமெரிக்க ஐக்கிய நாடு ஆகிய நாடுகளில் ஒளிபரப்பாகிறது.  

## ஆதாரங்கள்
# டிரெய்ன் 18

**டிரெயின் 18** (*Train 18*) என்பது 2018-ஆம் ஆண்டு உருவாக்கப்பட்ட ஒரு நடுத்தர அதிவிரைவுத் தொடர்வண்டி ஆகும். இது சென்னையில் உள்ள இரயில் பெட்டி இணைப்புத் தொழிற்சாலையில் உருவாக்கப்பட்டது. இதுவே தற்போது இந்தியாவின் அதிவேகத் தொடர்வண்டியாகும். இது சோதனை ஓட்டத்தின் போது மணிக்கு 180 கிலோமீட்டர் வேகத்தில் சென்று சாதனை படைத்தது. இதில் பெட்டிகளை இழுப்பதெற்கென்று தனியாக எஞ்சின் பெட்டி இல்லை. இழுக்கும் மோட்டார்கள் பயணிகள் பெட்டியிலேயே பொருத்தப்பட்டுள்ளன.  

இந்தத் தொடர்வண்டி 2019 சனவரி மாதம் பயன்பாட்டிற்கு வரும் என்று எதிர்பார்க்கப்படுகிறது. சதாப்தி விரைவுவண்டிச் சேவைகளுக்கு இத்தொடர்வண்டி பயன்படுத்தத் திட்டமிடப்பட்டுள்ளது.
# சாந்தினி தமிழரசன்


**சாந்தினி தமிழரசன்** (*Chandini Tamilarasan*) என்பவர் இந்தியத் தமிழ் நடிகை ஆவார். இவர் தமிழ் மற்றும் தெலுங்கு மொழித் திரைப்படங்களில் நடித்துள்ளார். இவர் இயக்குநர் பாக்யராஜின் சித்து+2 (2010) படம் மூலம் அறிமுகமானார். (2010), நான் ராஜாவாகப் போகிறேன் (2013) என்ற திரைப்படத்திலும் நடித்துள்ளார்..  

## தொடக்க கால வாழ்வு
இவர், தமிழரசன் (தந்தை) என்பவருக்கும், பத்மாஞ்சலி (தாய்) என்பவருக்கும் மகளாகப் பிறந்தவர் ஆவார். சென்னை, நுங்கம்பாக்கத்தில் வளர்ந்த இவர் அண்ணா சாலை, சர்ச் பார்க், தூய இருதய மேல்நிலைப் பள்ளியில் படித்தார். சென்னை, எத்திராஜ் மகளிர் கல்லூரியில் காட்சித் தொடர்பியல் பாடத்தில் தனது இளங்கலைப் பட்டம் பயின்றார்.  

## தொழில் வாழ்க்கை
இவர் தனக்கு 17 வயதாகும் போது, 2007 ஆம் ஆண்டில் நடைபெற்ற சென்னை அழகிப்போட்டியில் போட்டியாளர்களில் ஒருவராக இருந்தார். ஆனால், முதல் மூன்று இடங்களில் தேர்வாகவில்லை. அதன் பிறகு 2009 ஆம் ஆண்டில் தமிழ் தொலைக்காட்சி ஒன்றில் நடைபெற்ற நேரலை நிகழ்ச்சி ஒன்றில் கலந்து கொண்டார். இதன் பிறகு இயக்குநர் பாக்யராஜிடம் இருந்து அழைப்பு வந்து தனது புதிய முயற்சிக்காக திரைத்துறைக்கான தோற்ற அமைப்பு சோதனையில் கலந்து கொண்டார். பின்னதாக அவர் பாக்யராஜிடம் தனது திறமையை நிரூபித்து சித்து +2 திரைப்படத்தில் நடிக்க ஒப்பந்தம் ஆனார். இத்திரைப்படத்தில் பாக்யராஜின் மகன் சாந்தனு பாக்யராஜ் உடன் கதாநாயகியாக நடித்தார். இத்திரைப்படம் சிறிது தாமதத்திற்குப் பின் திசம்பர் 2010 இல் திரைக்கு வந்தது. சராசரியான விமர்சனங்களைப் பெற்ற இத்திரைப்படம் வசூலில் மிகவும் பின்தங்கியே இருந்தது. 2010 ஆம் ஆண்டின் நடுவில் அவர் படித்துறை என்ற புதிய படமொன்றில் நடிக்க ஒப்பந்தமானார். இத்திரைப்படத்தில் புதியவர்கள் அறிமுகமாக படத்தை முன்னணி நடிகர் ஆர்யா தயாரித்தார். இப்படம் திரைக்கு வரவில்லை. இவருக்கு நிறைய வாய்ப்புகள் வந்த போதிலும், அவற்றை மறுத்து விட்டு தனது படிப்பைத் தொடர்ந்து முடிக்க கல்லூரிக்குச் சென்றார். தனது பட்டப்படிப்பை 2014 ஆம் ஆண்டில் முடித்தார்..
# திருமுல்லவாரம்

**திருமுல்லவாரம் **(Thirumullavaram) (<span>തിരുമുല്ലവാരം</span>**)** இந்தியாவின் தெற்குப் பகுதியில் உள்ள கேரள மாநிலத்தில் கொல்லம் நகர்புறத்தின் ஒரு பகுதியாகும். கொல்லம் நகரத்திலிருந்து 6&nbsp;கிலோமீட்டர் தொலைவில் இந்த இடம் அமைந்துள்ளது. இந்த இடம் நீந்துவதற்கு வசதியான, மிக அமைதியானதும், பாதுகாப்பானதுமான கடற்கரை ஆகும். டிஸ்கவரி தொலைக்காச்சி அலைவரிசை உலகின் மிகவும் அழகான 10 கடற்கரைகளில் ஒன்றாக திருமுல்லாவரம் கடற்கரையைத் தேர்ந்தெடுத்துள்ளது.  

## சொற்பிறப்பியல்
முந்தைய காலத்தில் திருவாங்கூர் அரசரான திரு மார்த்தாண்ட வர்மர் என்பவரின் பாதுகாவலர்களாக இருந்த "திருமல்லன்மார்" என்பவர்களின் பெயரிலிருந்து இந்த இடத்தின் பெயரானது வந்தது. திருமுல்லவாரம் கடற்கரையின் அழகின் காரணமாக அரசர் தனது ஓய்வு நேரத்தை இந்த இடத்தில் கழிப்பார். மற்றுமொரு சொற்பிறப்பியல் வரலாறானது திரேதயுகத்தில் சீதாதேவியார் இராவணன் புஷ்பக விமானத்தில் தன்னைக் கடத்திச் செல்லும் போது, இராமர் வழியை அறியும் வண்ணம் தனது தலையில் சூடியிருந்த முல்லைப்பூவை எறிந்து சென்ற போது அது இந்த இடத்தில் விழுந்ததால் இப்பெயர் பெற்றது எனவும் கூறப்படுகிறது.  

## காண வேண்டிய இடங்கள்
திருமுல்லவாரத்தின் மிக முக்கியமான அடையாளமாக மகாவிஷ்ணுவின் ஆலயம் விளங்குகிறது. ஆலயத்தின் பின்புறத்தில் அரபிக் கடலில் இருந்து ஒரு சில அடிகள் தொலைவில் ஒரு குளம் உள்ளது. திருமுல்லவாரம் கடற்கரை அதன் ஆழமில்லா நீர்ப்பரப்பின் காரணமாக மூச்சு விடுவதற்கான வசதிகளுடன் நீரில் குதித்து விளையாடும் விளையாட்டுக்குப் பிரபலமாக உள்ளது. கார்கிடகா சடங்குகளுக்குரிய மலையாள ஆண்டின் கார்கிடா மாதத்தில் (சூலை–ஆகத்து மாதங்களில்) அமாவாசை அன்று திருமுல்லவாரம் கடற்கரையில் வழிபடுவதற்குரிய தங்கள் மூதாதையர்களின் நிறைவேறாத ஆசைகளை தீர்க்கும் விதமாக நேர்த்திக்கடன் செலுத்துவதற்காகக் கூடுகின்றனர்.'திருமுல்லவாரம் ஃபெடே' என்பது இங்கு நடைபெறும் மற்றொரு முக்கிய நிகழ்வாகும். இந்நிகழ்வு ஒவ்வொரு ஆண்டும் மார்ச் அல்லது ஏப்ரல் மாதத்தில் நடைபெறும் திருவோண மகோத்சவத்தில் 10-ஆம் நாள் கொண்டாட்டமாகும். பாரம்பரிய முறைப்படி கொடியேற்றும் நிகழ்வும் நடைபெறும். மகாவிஷ்ணு ஆலயத்திற்கு அருகாமையில் உள்ள கடற்கரை மிகவும் புகழ் பெற்றதாகும். இந்த ஆலயமானது பரசுராமரால் கடலிலிருந்து உயர்த்தி உருவாக்கப்பட்ட ஏழு ஆலயங்களுள் ஒன்று என நாட்டுப்புறக் கலை வடிவங்கள் தெரிவிக்கின்றன.
# சீனு மோகன்



**சீனு மோகன்** (**Cheenu Mohan**) (17 மே 1956 – 27 டிசம்பர் 2018), தமிழ் மேடை நடிகர் மற்றும் திரைப்பட நடிகர் ஆவார். இவரது இயற்பெயர் மோகன் ஆகும். கிரேஸி கிரியேஷன்ஸ் நாடகக் குழுவில் இடம்பெற்றுவந்த மோகன், கிரேசி மோகனின் பல நாடகங்களில் **சீனு** என்கிற கதாபாத்திரத்தில் நடித்து **சீனு மோகன்** ஆனார். சீனு மோகன் 3000க்கும் மேற்பட்ட மேடை நாடகங்களில் நடித்துள்ளதோடு, சில திரைப்படங்களிலும், தொலைக்காட்சித் தொடர்களிலும் நடித்துள்ளார்.  
## தொழில்
சீனு மோகன் சிறிய பாத்திரங்களில் நடித்ததற்கு, 1980 ஆம் ஆண்டில் ஒரு நடிகராக தன்னுடைய பணியை தொடங்கினார் வருஷம் 16 (1989) மற்றும் மணிரத்னத்தின் அஞ்சலி (1990) மற்றும் தளபதி (1991). 2001 ஆம் ஆண்டில் தனது வேலையை விட்டு விலகிய பின்னர், சீனு மோகன் கிரேசி மோகன் மற்றும் மாது பாலாஜி இயக்கிய நாடகங்களில் முக்கியக் கதாபாத்திரத்தில் நடித்தார் . நாடகத்துறையில் அவரது ஈடுபாடும், தொலைக்காட்சி வேடங்களில் செல்ல அவர் தயங்குவதும், திரையுலகில் உள்ள பாத்திரங்கள் அவரைத் தவிர்த்துவிட்டன என்பதாகும்.  

கார்த்திக் சுப்பராஜின் மல்டி ஸ்டாரர் இறைவி (2016) படத்தில் துணை வேடத்தில் நடித்து மீண்டும் வந்தார் . உடைந்துபோகும் குடும்பத்தை ஒன்றாக இணைக்க முயற்சிக்கும் பழம்பொருட்கள் வியாபாரி ஜான் என்ற பெயரில், சீனு மோகன் இந்த படத்தில் தனது பணிக்கு விமர்சன ரீதியான பாராட்டுகளைப் பெற்றார். ஒரு விமர்சகர் தனது நடிப்பை "மெலோடிராமாடிக் காட்சிகளில் அருமை" என்று அழைத்தார். அவர் பின்னர் மணிகண்டனின் ஆண்டவன் கட்டளை (2016)இல் தேர்வு செய்யப்பட்டார் அடுத்து வெற்றி மாறனின் வட சென்னை (2017). இவ்விரு திரைப்படங்களில் அவரது நடிப்புக்கான பாராட்டைப் பெற்றார்.  

## நடித்த சில திரைப்படங்கள்
- வருஷம் 16 (1989)
- அஞ்சலி (1990)
- தளபதி (1991)
- இறைவி (2016)
- ஆண்டவன் கட்டளை (2016)
- வட சென்னை (2017)
- செக்கச்சிவந்த வானம் (2018)
- கோலமாவு கோகிலா (2018)

## நடித்த சில மேடை நாடகங்கள் மற்றும் தொலைக்காட்சித் தொடர்கள்
- *மர்மதேசம் இரகசியம்*
- *மதில் மேல் மாது*
- *மேரஜ் மேடு இன் சலூன்*
- *மாது பிளஸ் 2*

## மறைவு
சீனு மோகன் மாரடைப்பால் 27 டிசம்பர் 2018 அன்று காலமானார்
# சத்திரசால்


பாஜிராவும், மன்னர் சத்திரசாலும்]]  
பாஜிராவின் மனைவியுமான மஸ்தானி]]  

**சத்திரசால் மகாராஜா** (**Maharaja Chhatrasal**) (4 மே 1649 – 20 திசம்பர் 1731), மத்திய இந்தியாவின் புந்தேல்கண்ட் பகுதியின் பன்னா இராச்சியத்தின், புந்தேல இராசபுத்திர குல மன்னர் ஆவார்.  

சத்திரசால், முகலாயப் பேரரசர் அவுரங்கசீப்பை எதிர்த்து நின்று, புந்தேல்கண்ட் பகுதியில், 1731ல் பன்னா இராச்சியத்தை நிறுவினார்  

அவுரங்கசீப்பின் படைகளிடமிருந்து பன்னா இராச்சியத்தை காக்க உதவிய மராத்தியப் பேரரசின் பிரதம அமைச்சர் பாஜிராவிற்கு, மன்னர் சத்திரசால், தனது பாரசீக இரண்டாம் மனைவி ருக்கானி பேகத்திற்கு பிறந்த மஸ்தானியை திருமணம் செய்து வைத்தார்.  

## மரபுரிமைப் பேறுகள்
மன்னர் சத்திரசால் பெயரால் மத்தியப் பிரதேச மாநிலத்தின் சத்தர்பூர் நகரம் மற்றும் சத்தர்பூர் மாவட்டம் அழைக்கப்படுகிறது.
# ராக்கி பந்தன்



**ராக்கி பந்தன்** என்பது ஸ்டார் ஜல்சா தொலைக்காட்சியில் ஒளிபரப்பான ஒரு வங்காளி மொழித் தொலைக்காட்சித் தொடர் ஆகும். இந்த தொடர் நவம்பர் 28, 2016 முதல் பெப்ரவரி 3, 2019 வரை ஒளிபரப்பாகி 700 அத்தியாங்களுடன் நிறைவு பெற்றது. இந்த தொடர் அண்ணன் தங்கை பாசத்தை சொல்லும் ஒரு குடும்பக்கதையாகும்.  

இந்த தொடர் தமிழ் மொழியில் 'மின்மினிப் பூக்கள்' என்ற பெயரில் மொழிமாற்றம் செய்யப்பட்டு விஜய் சூப்பர் தொலைக்காட்சியில் சில மாதங்கள் ஒளிபரப்பானது என்பது குறிப்பிடத்தக்கது..
# தாமிர(II) புரோமைடு

## தயாரிப்பு
காப்பர் ஆக்சைடுடன் ஐதரோபுரோமிக் அமிலம் வினைபுரிவதால் தாமிர(II) புரோமைடு உருவாகிறது .  
:CuO + 2HBr → CuBr<sub>2</sub> + H<sub>2</sub>O.  
## தூய்மையாக்கல்
நீரிலிருந்து மறு படிகமாக்கல் முறையில் தாமிர(II) புரோமைடு தூய்மையாக்கப்படுகிறது. எஞ்சியிருக்கும் தாமிரபுரோமைடை வடிகட்டி வெற்றிடத்தில் செறிவூட்டப்படுகிறது. பின்னர் இவ்விளைபொருள் பாசுபரசு பென்டாக்சைடைப் பயன்படுத்தி நீர் நீக்கம் செய்யப்படுகிறது.  
## மூலக்கூற்று மற்றும் படிகக் கட்டமைப்பு
திண்மநிலையில் சமதள CuBr4 அலகுகள் எதிர் திசையில் இணைக்கப்பட்டு உருவாகும் சங்கிலிகளுடன் பல்லுருவக் கட்டமைப்பைக் கொண்டுள்ளது. ஒற்றை சரிவச்சுக் கட்டமைப்பும், a = 714 பைக்கோமீட்டர், b = 346 பைக்கோமீட்டர் c = 718 பைக்கோமீட்டர் e ß = 121° 15' என்ற அளபுரு மாறிலிகளுடன் கூடிய C2/எம் இடக்குழுவும் இக்கட்டமைப்பில் உள்ளன. வாயு நிலையின் உயர் வெப்பநிலையில் CuBr2 இன் ஒற்றை அலகுகள் காணப்படுகின்றன.  
## வினைகள்
குளோரோஃபார்ம் எத்தில் அசிட்டேட்டில் இருக்கும் தாமிர(II) புரோமைடு கீட்டோன்களுடன் வினைபுரிந்து ஆல்பா-புரோமோ கீட்டோன்களை உருவாக்குகிறது. இவ்விளை பொருளில் இருந்து வழிப்பெறுதி சேர்மங்களை நேரடியாகத் தயாரிக்க முடியும். ஆல்பா-புரோமோ கீட்டோன்களைத் தயாரிப்பதில் இப்பலவகைப்பட்ட தயாரிப்பு முறை ஒரு நேரடியான தயாரிப்பு முறை எனவும் மிகச்சிறந்த தெரிவு முறை எனவும் கருதப்படுகிறது.  
என் – பென்டைல் கிளைகோசைடுகளை இருபுரோமினேற்றம் செய்ய CuBr2/LiBr வினைப்பொருள் இணை பயன்படுகிறது. இதன் மூலம் என்–பென்டைல் கிளைக்கோசைடுகளை ஆலோனியம் பிணைப்பு வினையின்போது கிளைகோசில் ஏற்பிகளாக செயல்பட வைக்க இயலும். இதனால் மூலக்கூற்று புரோமினுடன் நேரடி வினைக்கு தடையேற்படுத்தும் ஆல்கீனைல் சர்க்கரைகளிலிருந்து அதிக அளவு டைபுரோமைடுகளைத் தயாரிக்கலாம்.  
## பயன்கள்
தாமிர(II) புரோமைடு சீரொளி உற்பத்தி செய்யும் துடிப்புள்ள மஞ்சள் மற்றும் பச்சை ஒளி தொல் புண்களுக்கு அளிக்கப்படும் சிகிச்சையில் பயன்படுத்தப்படுகிறதுதோலைப் புத்தாக்கம் செய்யும் சிகிச்சையிலும் தாமிர(II) புரோமைடு பயன்பாடு பயனுள்ளதாக இருக்கிறது.. பரவலாக புகைப்படத் தொழிலில் இச்சேர்மத்தின் கரைசல் பயன்படுத்தப்படுகிறது. ஒர் ஈரமுணரும் வேதிப்பொருளாக ஈரம் காட்டி அட்டைகளில் தாமிர(II) புரோமைடைப் பயன்படுத்தவும் பரிந்துரைக்கப்படுகிறது.  

## முற்காப்பு
தாமிர(II) புரோமைடை விழுங்க நேரிட்டால் ஆபத்தாகும். மைய நரம்பு மண்டலம், மூளை, கண்கள், கல்லீரல், சிறுநீரகம் போன்றவை இதனால் பாதிக்கப்படும். தோல், கண்கள் மற்றும் சுவாச உறுப்புகளில் எரிச்சலை உண்டாக்கும்.
# எ லெட்டர் டு எ இந்து

** எ லெட்டர் டு எ ஹிந்து (ஒரு இந்துவுக்கு ஒரு கடிதம்) ** என்பது லியோ டால்ஸ்டாய் அவர்களால் தாரக் நாத் தாஸ் அவர்களுக்கு 14 டிசம்பர் 1908ல் எழுதப்பட்ட ஒரு கடிதம்.  

தாரக் நாத் இந்திய விடுதலை போராட்டத்தில் உதவுமாறு டால்ஸ்டாய்க்கு எழுதிய இரண்டு கடிதங்களுக்கு பதிலாக வந்தது தான் இந்த கடிதம். "பிரீ ஹிந்துஸ்தான் (Free Hindustan)" எனும் இந்திய பத்திரிகையில் இந்த கடிதம் வெளியிடப்பட்டது. இந்த கடிதத்தை படித்த காந்திஜி இதை தனது இந்தியன் ஒப்பீனியன் பத்திரிகையில் வெளியிட எண்ணினார். அதற்காக டால்ஸ்டாயிடம் அனுமதி கேட்டு ஒரு கடிதம் எழுதினார். 1909ல் தென் ஆப்பிரிக்காவில் இருந்த காந்தி இந்த கடிதத்தை ஆங்கிலத்தில் இருந்து குஜராத்தியில் மொழிப்பெயர்த்து இந்தியாவுக்கு அனுப்பி வைத்தார். இதுவே பின்னாளில் காந்தி திருக்குறளை சிறையில் இருக்கும் பொழுது படிக்க காரணம்.
# வரிக் கழுதைப்புலி



**வரிக் கழுதைப்புலி** (*striped hyena, கையீனா கையீனா*) என்பது வட ஆப்பிரிக்கா, கிழக்கு ஆசியா, மத்திய கிழக்கு நாடுகள், காகசஸ், மத்திய ஆசியா, இந்திய துணைக் கண்டம் ஆகிய பகுதிகளில் காணப்படும் ஒரு விலங்காகும். இது வேகமாக அழிந்து வரக்கூடிய இனமாக பன்னாட்டு இயற்கைப் பாதுகாப்பு சங்கத்தினால் வகைப்படுத்தப்பட்டுள்ளது. உலக அளவில் பரந்து காணப்படும் இவ்வகை விலங்குகள் தற்செயலாகவோ, வேண்டுமென்றோ தொடர் துன்புறுத்துதலுக்கு ஆளாகின்றன. மேலும், இதன் அடுத்தடுத்த தலைமுறைகளில் 10 சதவிகித விலங்குகள் தொடர்ச்சியான அழிவாய்ப்பை நோக்கி சென்றுகொண்டுள்ளது எனத்தெரிய வருகிறது. இழந்த சில பாலூட்டியின் குணங்களை பழமை மாறாமல் அப்படியே கொண்டுள்ளது. மிகச்சிறிய தலையைக் கொண்ட இவைகள் ஒவ்வொன்றும் உணவுக்காக தனித்தனியே விலங்குகளை வேட்டையாடும் குணத்தை கொண்டிருக்கும். மிக அரிதான நிகழ்வுகளிலேயே மனிதர்கள் மீது இதன் தாக்குதல் இருக்கும். கோடிட்ட கழுதைப்புலி என்பது ஒரு இணையுடனே வாழும் விலங்காகும். ஆண் மற்றும் பெண் கழுதைப்புலிகள் தங்கள் குட்டிகளை வளர்ப்பதில் ஒன்றுக்கொன்று உதவிக்கொள்கின்றன. கோடிட்ட கழுதைப்புலிகள் பொதுவாக முழுமையான இருட்டில் மட்டுமே தன்னை வெளிப்படுத்திக்கொள்ளும். சூரிய உதயத்திற்கு முன்பு மீண்டும் அதன் குகைக்குள் சென்று விடும். பொதுவாக இறந்த அல்லது சாகும் தருவாயிலுள்ள விலங்குகளையே உணவாகக் கொண்டாலும் மிகப்பெரிய விலங்குகளுடனான போட்டியில் தனித்தே போராடும்.  

மத்திய கிழக்கு மற்றும் ஆசிய நாடுகளின் உட்புறங்களிலும் கோடிட்ட கழுதைப்புலிகள் முக்கியத்துவம் வாய்ந்ததாக உள்ளது. சில பகுதிகளில், இவற்றின் குரல் மற்றும் உடல் பாகங்களைப் பற்றி பல மாயாஜால கதைகள் உலாவுகின்றன.  

மேலும் இவ்விலங்கினைப் பற்றி "செபுஉவா" அல்லது "சிவோவா" என எபிரெய விவிலியத்தில் குறிப்புகள் காணப்படுகிறது, இருப்பினும் ஆங்கில மொழிபெயர்ப்பு செய்யப்பட்ட பைபிள்களில் இக்குறிப்புகள் காணப்படவில்லை. பண்டைய கிரேக்கர்கள் இதை "க்ளானோஸ்" மற்றும் "இனா- ஹைனா" என்று குறிப்பிடுவது தெரிய வருகிறது. மேலும் அனத்தோலியா பகுதியின் ஏஜீயான் கடற்பிரதேசங்களிலும் இதைப் பற்றிய தகவல்கள் அறிய வருகின்றன.
# மாப்பிள்ளை (2011 திரைப்படம்)



***மாப்பிள்ளை*** 2011 இல் வெளிவந்த தமிழ் காதல், நகைச்சுவை திரைப்படம். இப்படத்தை இயக்கியவர் சுராஜ். இப்படத்தில் தனுஷ் மருமகனாகவும், மனிஷா கொய்ராலா மாமியாராகவும் மற்றும் ஹன்சிகா மோட்வானி மகளாகவும் நடித்துள்ளனர். இந்தத் திரைப்படம் 1989 ஆம் ஆண்டு வெளியான அதே பெயருடைய படத்தின் மறுவுருவாக்கம் ஆகும். சன் பிக்சர்ஸ் விநியோகித்தது, இது ஏப்ரல் 8, 2011 இல் வெளியிடப்பட்டது. இப்படம் வெற்றிகரமாக திரையரங்குகளில் ஓடியது.  

## கதை
சரவணன் (தனுஷ் (நடிகர்)) அனைவருக்கும் நல்லது செய்யும் மென்மையான குணம் கொண்டவன். அவனை அவ்வூரிலுள்ள அனைவரும் விரும்புகின்றனர். அப் பகுதியில் வசிக்கும் சின்னா (விவேக்) நடிகை நமீதாவின் தீவீர ரசிகன். இவ்விருவரும் காயத்ரியை (ஹன்சிகா மோட்வானி), விரும்புகின்றனர். காயத்ரி, தொழிலதிபர் ராஜேஸ்வரியின் (மனிஷா கொய்ராலா மகள். சின்னா பலமுறை முயன்றும் காயத்ரியுடன் நெருக்கமாகப் பழக முடியவில்லை. இதற்கிடையில் காயத்ரி, தன்னை ஒரு விபத்தில் இருந்து காப்பாற்றிய சரவண்ன் மீது காதல் கொள்கிறாள். இதையறிந்த ராஜேஸ்வரி இருவருக்கும் திருமணம் செய்து வைக்கிறாள்.  
ஏனெனில் தனக்கு அடங்கி, தான் சொல்லும் வேலைகளைச் செய்ய ஒரு மருமகன் வேண்டும் என நினைத்ததே காரணமாகும். பின்னர் சரவணனுடைய பின்னணி அறிந்து அதிர்ச்சியடைகிறாள். சரவணன் ஒரு முரடன் என்பதை அறிந்து மகளிடமிருந்து பிரிக்க நினைக்கிறாள். அவனைத் தடுப்பதற்காக செய்யும் வேலைகளை  
எல்லாம் சரவணன் எளிதில் சமாளிக்கிறான். இறுதியில் சரவணன் ராஜேஸ்வரி தனது பெற்றோரை (பட்டிமன்றம் ராஜா மற்றும் ஸ்ரீரஞ்சனி]]) அவமதித்ததை அறிகிறான். அதனால் கோபமடைந்து ராஜேஸ்வரியை பழி வாங்குவதற்காக சில ஏற்பாடுகளை ராஜேஸ்வரியின் சோதிடர் (மனோபாலா) மூலம் செய்கிறான். பின்னர் நடக்கும் சம்பவங்கள் கதையின் முடிவாகிறது.  

## நடிப்பு

- தனுஷ் (நடிகர்) - சரவணன்
- ஹன்சிகா மோட்வானி - காயத்ரி
- மனிஷா கொய்ராலா - ராஜேஸ்வரி
- விவேக் - சின்னா / ஜேம்ஸ் பாண்டியன் / யூத்
- பட்டிமன்றம் ராஜா - சரவணனின் தந்தை
- ஸ்ரீரஞ்சனி - சரவணனின் தாய்
- மருத்துவர் சர்மிளா - சரவணனின் சகோதரி
- ஆஷிஷ் வித்யார்த்தி - தேவராஜ்
- சத்யன் (தமிழ் நடிகர்) - சின்னாவின் நண்பன்
- மனோபாலா - ராஜேஸ்வரியின் சோதிடர்
- சிட்டி பாபு - ராஜேஸ்வரியின் காரியதரிசி
- மதன் பாப் - ராஜேஸ்வரியின் உதவியாளர்.
- தியாகு - சின்னாவின் உதவியாளர்
- தண்டபாணி (நடிகர்) - தொழிலதிபர்
- வையாபுரி (நடிகர்)
- ஆர்யன்
- பாபா பாஸ்கர் ( "ஒன்னு ரெண்டு" பாடலில் சிறப்புத் தோற்றம்)

## வரவேற்பு
இத் திரைப்படம் "மாயாஜால்" திரையரங்கில் ஒரு நாளில் 33 காட்சிகளாக திரையிடப்பட்டு அந்த வார இறுதியில் 15.35 இலட்சம் ரூபாய் வசூலை ஈட்டியது. சென்னையில் இத் திரைப்படம் வெளிவந்து முதல் மூன்று வார வருவாய் ரூபாய் 4.12 கோடியாகும்.  
மேலும் இணைய தளங்களிலும் இப் படம் வரவேற்பை பெற்றுள்ளது.  

## இசை
இப் படத்திற்கு இசை அமைத்தவர் மணிசர்மா. இசை வெளியீட்டு விழா மார்ச்சு 11, 2011இல் காமராஜர் அரங்கத்தில் நடைபெற்றது. ஜெயம் ரவி மற்றும் பரத் சிறப்பு விருந்தினராக கலந்து கொண்டனர். இது சன் தொலைக்காட்சியில் மார்ச்சு 27, 2011இல் ஒளிபரப்பப்பட்டது. "சோனி மியூசிக் இந்தியா" இதை சந்தைப்படுத்தியது.
# வி. ஏ. செல்லப்பா

**வி. ஏ. செல்லப்பா** பழம்பெரும் தமிழ்த் திரைப்பட நடிகர் ஆவார். இவர், 1930 - 1960 கால கட்டத்தில் தமிழ்த் திரைப்படங்களில் நடித்தார்.  

## நடித்த திரைப்படங்கள்
1. திரௌபதி வஸ்திராபகரணம் ‎(1934)
1. கோவலன் (1934)
1. ஹரிச்சந்திரா (1935)
1. குலேபகாவலி ‎(1935)
1. லலிதாங்கி ‎(1935)
1. வசந்தசேனா (1936)
1. தர்மபத்தினி (1936) ‎
1. தட்சயக்ஞம் ‎(1938) ‎
1. மதுரை வீரன் (1939)
1. பக்த குமணன் ‎ ‎(1939)
1. தமிழ்த் தாய் (1940)
1. கிருஷ்ணகுமார் ‎(1941)
1. தமிழறியும் பெருமாள் (1942)
1. காரைக்கால் அம்மையார் (1943) - கடவுள் சிவன் கதைப்பாத்திரம்
1. ஆரவல்லி சூரவல்லி (1943)
1. பக்த ஹனுமான் ‎(1944)
1. பரஞ்சோதி (1945)
1. தெய்வ நீதி (1947) - பாண்டிய மன்னன் கதைப்பாத்திரம்
1. ஸ்ரீ ஆண்டாள் (1948)
1. மாரியம்மன் (1948)
# குப்பட்டி


**குப்பட்டி** (Kuppatti) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், தேன்கனிக்கோட்டை வட்டம், உட்பட்ட ஒரு வருவாய் கிராமம் ஆகும். இந்த ஊரானது குப்பட்டி ஊராட்சிக்கு உட்பட்டது.  

## மக்கள் வகைப்பாடு
இவ்வூரானது மாவட்டத் தலைநகரான கிருஷ்ணகிரியில் இருந்து 70 கி.மீ. தொலைவிலும், வட்டத் தலைநகரான தேன்கனிக்கோட்டையில் இருந்து 13 கி.மீ. தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 714 வீடுகள் உள்ளன. கிராமத்தின் மொத்த மக்கள் தொகையானது 2,645 ஆகும். இதில் ஆண்கள் எண்ணிக்கை 1,388, பெண்களின் எண்ணிக்கை 1,257 என உள்ளது.  
## வழிபாட்டுத் தலங்கள்
நாகசந்திரன் மாரியம்மன் கோயில்
# மாடக்கல்


**மாடக்கல்** (*Madakkal*) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், தேன்கனிக்கோட்டை வட்டம், தளி ஊராட்சி ஒன்றியத்துக்கு உட்பட்ட ஒரு வருவாய் கிராமம் ஆகும். இந்த ஊரானது மாடக்கல் ஊராட்சிக்கு உட்பட்டது.  

## மக்கள் வகைப்பாடு
இவ்வூரானது மாவட்டத் தலைநகரான கிருஷ்ணகிரியில் இருந்து 72 கி.மீ. தொலைவிலும், தளியில் இருந்து 21 கி.மீ. தொலைவிலும், மாநிலத் தலைநகரான சென்னையில் இருந்து 339 கி.மீ. தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 1175 வீடுகள் உள்ளன. கிராமத்தின் மொத்த மக்கள் தொகையானது 5383 ஆகும். இதில் ஆண்கள் எண்ணிக்கை 2819 (52.4 %), பெண்களின் எண்ணிக்கை 2564 (47.6 %) என உள்ளது.